Apstiprināts

Kandavas novada iespēju fonda

Uzraudzības komitejas sēdē

**14.01.2021.**



**Kandavas novada iespēju fonda**

**mērķprogramma “Riekšava”**

**NOLIKUMS**

**Kandavas novada iespēju fonda mērķprogrammas “Riekšava” mērķis ir sniegt īslaicīgu atbalstu pārtikas, pirmās nepieciešamības, medicīnas preču iegādei vai ēdināšanas atbalstam personai vai ģimenei, kura nonākusi krīzes situācijā.**

1. Mērķprogrammas līdzekļus sastāda privātas vai juridiskas personas brīvprātīgs ziedojums šai mērķprogrammai, kas tiek ieskaitīts Fonda bankas kontā ar norādi “Mērķprogrammai Riekšava”. Mērķprogrammai var tik izsludinātas ziedojumu vākšanas akcijas un piesaistīti ziedojumi arī no anonīmiem ziedotājiem, tos uzskaitot un pieņemot likumā noteiktajā kārtībā.
2. Īslaicīgo atbalstu no šis mērķprogrammas var saņemt persona vai ģimene, kas pati vēršas Fondā, lūdzot atbalstu, vai persona vai ģimene par kuru šāds lūgums Fondam tiek izteikts no trešās personas.
3. Fonda pārstāvji sazinās ar mērķa personu un noskaidro situāciju, kā arī apzina akūto vajadzību un vienojas ar saņēmēju par optimālāko risinājumu.
4. Pamatā atbalsts paredzēts sniegt ģimenei nogādājot akūti nepieciešamās pārtikas, pirmās nepieciešamības vai medicīnas preces, kas nepieciešamas tūlītējai lietošanai.
5. Atbalsts pēc būtības tiek sniegts nekavējoties pēc prasība saņemšanas (24 stundu laikā) un ir īslaicīgs, kas sevī ietver vienreizēju vai neregulāru palīdzību personai vai ģimenei, laika posmā kas nepārsniedz mēnesi, dodot iespēju krīzes situāciju turpināt risināt, vēršoties pēc atbilstošas palīdzības Sociālajā dienestā un Pašvaldībā.
6. Atbalsta apjoms vienā tā sniegšanas reizē personai vai ģimenei nepārsniedz 30,- (trīsdesmit) Euro (vienā preču piegādē atbilstoši iegādes čekiem vai rēķinam), bet tā kā iespēja sniegt šo atbalstu ir saistīta ar mērķprogrammā pieejamo līdzekļu apjomu, tāpēc daļa atbalsta var tikt sniegta arī ar Fonda sociālo partneru vai atbalstītāju piešķirtajiem pārtikas produktiem.
   1. Katrā situācijā var būt izņēmumi, tāpēc atbalsta apjomu var palielināt, ja mērķprogrammā tam ir līdzekļi un vajadzība tam ir pamatota dotajā situācijā. Lēmumu par to pieņem fonda Valde, konsultējoties ar fonda Uzraudzības komiteju un fiksējot šo lēmumu dokumentāli.
7. Atbalsta saņēmējs, kuram tiek sniegta palīdzība izmantojot mērķprogrammas finansu līdzekļus, tiek identificēts un parakstās par atbalsta saņemšanu speciālā veidlapā, kas tiek fiksēts grāmatvedībā.
8. Ja mērķprogramma kļūst neaktuāla un tajā ir finansu līdzekļi, tad šos līdzekļus ar Uzraudzības komitejas lēmumu var pārvirzīt uz aktuālāku mērķprogrammu un šo programmu slēgt.